RREGULLORE 

për punën  e Kuvendit të Shoqatës së Gazetarëve të Maqedonisë
 Dispozita të përgjithshme . Me këtë rregullore më mirë rregullohet puna dhe udhëheqja me punën në mbledhjet e Kuvendit të Shoqatës së Gazetarëve të Maqedonisë ( ShGM)duke përfshirë dhe procedurat e kandidimit, votimit dhe zgjedhjes së këshillave dhe organeve të ShGM-së.
 Për çdo gjë që nuk është përmendur në mënyrë të prerë në këtë Rregullore, zbatohen dispozitat nga Statuti i ShGM-së.

Në rast të kolizionit të këtyre dispozitave të kësaj Rregulloreje, vlejnë dispozitat e Statutit.







Neni 2

- Kuvendi i Shoqatës është organi më i lartë dhe atë e përbëjnë të gjithë anëtarët e rregullt të ShGM-së.
 Çdo anëtarë i rregullt i Kuvendit të ShGM-së ka një votë. Vota është e pandashme.
Nëse ndonjë anëtar ka ndonjë kufizim të përkohshëm të të drejtave për shkak të mos plotësimit të obligimit të pagesës së taksës së anëtarësisë ose për arsye të tjera të parapara me Statut, e drejta e tij e votës suspendohet dhe vota e tij nuk llogaritet gjatë llogaritjes së shumicës së nevojshme për punë dhe vendosje.






Neni 3 
Kuvendi punon në mbledhje të cilat janë publike. Në të njëjtat mund të marrin pjesë edhe mysafirë të ftuar si dhe persona të interesuar, por pa të drejtë diskutimi dhe vote, përveç nëse Kryetari nuk i fton të marrin fjalën. Në mbledhje në cilësi të moderatorëve profesional mund të marrin pjesë edhe persona të tretë, por pa të drejtë vote.
- Kuvendi vendos me votim.

-  Votimi mund të jetë:

 - i drejtpërdrejt
- drejtpërdrejt me ngritjen e dorës
– drejtpërdrejt me fletë votimi; 
Neni 4
Kuvendi mund të thirret si:

· kuvend i rregullt zgjedhor;

· kuvend i rregullt jozgjedhor;

· kuvend i jashtëzakonshëm zgjedhor;

· kuvend i jashtëzakonshëm jozgjedhor.
Kuvendi i rregullt zgjedhor mblidhet në çdo katër vjet, për zgjedhjen e Kryetarit, anëtarëve të Këshillit drejtues, anëtarëve të Këshillit të nderit dhe anëtarëve të Këshillit mbikëqyrës. 
Kuvendi i rregullt jozgjedhor mblidhet së paku njëherë në vit.

 Kuvendi i jashtëzakonshëm jozgjedhor ose Kuvend jozgjedhor mblidhet sipas nevojës.
Kuvendi në mënyrë të detyrueshme mblidhet pas propozimit me shkrim të:
-  Këshillit drejtues të ShGM-së, me propozim të 
- më së paku 2/3  anëtarëve të Këshillit drejtues të ShGM-së,
- pas propozimit me shkrim të Këshillit mbikëqyrës të ShGM-së të më së paku 2/3  të anëtarëve të Këshillit drejtues =
- të së paku  një të tretën të anëtarëve të rregullt të ShGM-së për kuvend jozgjedhor.
Nëse Kryetari i Kuvendit nuk vepron ose nuk është në mundësi të veprojë sipas propozimit të propozuesve, zbatohet solucioni nga paragrafi 4 i nenit 37 të Statutit të ShGM-së.
Neni 5
 Kryetari është i detyruar ta mbledhë Kuvendin me kërkesë të subjekteve nga neni 4 i kësaj Rregullore.
Nëse Kryetari i ShGM-së nuk e mbledh Kuvendin në afatin e paraparë me Statut, atëherë propozuesi i autorizuar mund ta mbledhë Kuvendin me ftesë publike në afat prej 30 ditëve me afat për mbajtjen e saj 15 ditë nga dita e ftesës publike.
Neni 6
Mbledhja e Kuvendit thirret me ftesë drejtuar anëtarëve.

Ftesa për mbledhjen e rregullt të Kuvendit dërgohet të paktën 8 ditë para mbajtjes së Kuvendit.

Materialet e nevojshme për mbledhjen e rregullt të Kuvendit dërgohen në formë elektronike të paktën 3 ditë para mbajtjes së tij.

Ftesa për mbledhjen e jashtëzakonshme të Kuvendit dërgohet të paktën 5 ditë para mbajtjes së Kuvendit.

Materialet e nevojshme për mbledhjen e jashtëzakonshme të Kuvendit dërgohen të paktën 2 ditë para mbajtjes së tij. Me përjashtim, në situata të paparashikuara, materiali për shqyrtimin e një pike të caktuar mund të dorëzohet edhe menjëherë para Kuvendit. Në ftesën për mbledhjen e Kuvendit specifikohen koha dhe vendi i mbajtjes së mbledhjes, si dhe rendi i ditës.

Për rendin e ditës të propozuar për Kuvendin e rregullt dhe atë të jashtëzakonshëm, mund të bëhen propozime për ndryshime dhe plotësime edhe gjatë Kuvendit, në kuadër të pikës për përcaktimin e rendit të ditës së propozuar.

Për ndryshimet dhe plotësimet e propozuara në rendin e ditës vendoset në fillim të mbledhjes me votimin e anëtarëve.
Neni 7
Kuorumi i punës për Kuvendin e rregullt dhe të jashtëzakonshëm jozgjedhor dhe për marrjen e

vendimeve të vlefshme sigurohet me praninë e të paktën 15% të numrit të përgjithshëm tëanëtarëve të rregullt.

Kuorumi i punës për Kuvendin e rregullt dhe të jashtëzakonshëm zgjedhor dhe për marrjen e

vendimeve të vlefshme sigurohet me praninë e të paktën 15% të numrit të përgjithshëm të

anëtarëve të rregullt të KEMM.
Neni 8
Të gjitha vendimet e Kuvendit të KEMM merren me shumicë votash nga të pranishmit, përveç

vendimit për ndërprerjen e punës së KEMM, i cili merret me shumicë prej dy të tretave të votave

nga numri i përgjithshëm i anëtarëve të rregullt.

Anëtarët e pranishëm që kanë funksionin e anëtarëve të Komisionit të Votimit dhe Komisionit të

Verifikimit, procesmbajtësi, numëruesi i votave apo të tjerë, përfshirë personat për të cilët

votohet, kanë të drejtë vote.

Votimi është publik, përveç zgjedhjes së kryetarit, anëtarëve të Bordit Drejtues, anëtarëve të

Këshillit të Nderit dhe anëtarëve të Bordit Mbikëqyrës, ku votimi është i fshehtë.

Votimi për çështje të tjera mund të jetë i fshehtë nëse Kuvendi vendos për këtë me votim publik

dhe shumicë votash të anëtarëve të pranishëm.
Neni 9
Mbledhja e Kuvendit të SHGM-së ka pjesë Procedurale dhe Punuese.  Me përjashtim, në rast të posaçme Kuvendi mund të ketë edhe pjesë Solemne.
Pjesa procedurale përbëhet nga pikët vijuese:
· evidentimi dhe regjistrimi i pranisë së anëtarëve
· qasje të autorizimit nëse të tillat janë prezantuar
· konstatimi i ekzistencës së kuorumit sipas numrit të anëtarëve të pranishëm të regjistruar të krahasuar me gjendjen e fundit të anëtarëve nga regjistri i anëtarësisë
· hapja e mbledhjes së Kuvendit
· zgjedhja e procesmbajtësit
· zgjedhja e Komisionit verifikues
· zgjedhja e numëruesve të votave
· zgjedhja e Komisionit për votim të fshehtë
Pjesa punuese përbëhet nga pikët vijuese:
· përcaktimi i rendit të ditës me votim eventual për propozimet e arritura për ndryshimin dhe plotësimin e rendit të ditës
· miratimi i procesverbalit nga Kuvendi paraprak
· pikët punuese nga rendi i ditës, duke përfshirë miratimin e raporteve, informatave, sjellja e vendimeve, përfundimeve, zgjedhja e personave, këshillave dhe organeve.
Neni 10
Me punën e Kuvendit udhëheq në formë të kryesimit Kryetari i Kuvendit të ShGM-së. Në se Kryetari mungon, në atë rast Kuvendin e udhëheq anëtari më i vjetër derisa ndryshe nuk vendos shumica e të pranishmëve.   
Kryetari i ShGM-së ka autorizim sipas ligjit për shoqata dhe Statutit të ShGM-së.
Kryetari i ShGM-së zgjidhet nga Kuvendi, nga radhët e anëtarëve, me mandat 4 vjeçar, me të drejtë për rizgjedhje. 
Kryetari e hap Kuvendin dhe e udhëheq procedurën e tërësishme nëpër pjesën procedurale dhe pjesën punuese.
Kryetari e hap secilën pikë të rendit të ditës, jep hyrjen për të njëjtën dhe nëse nuk ka person që do të referojë për të njëjtën ai jep një lajmërim të shkurt për thelbin e pikës. Pas kësaj e hap diskutimin me mundësi për parashtrimin e pyetjeve. Kur do të përfundojë diskutimi, nëse ekziston propozim për votim, i njëjti votohet në pajtim me dispozitat e kësaj Rregulloreje.
Kryetari jep fjalën diskutuesve të lajmëruar sipas rendit si janë paraqitur. Nëse ka numër më të madh të paraqitur të diskutuesve, Kryetari mund të propozojë që diskutimet të kufizohen në kohë. Vendimin për kufizim të kohëzgjatjes së diskutimit votohet me votim të hapur dhe me shumicë të thjeshtë nga të pranishmit.
Pas mbarimit të pikëve të rendit të ditës, Kryetari konstaton se mbledhja e kuvendit ka përfunduar dhe të njëjtën e mbyll.
Neni 11
Në mbledhjen e Kuvendit të ShGM-së zgjidhet edhe komisioni verifikues tri anëtarësh i cili tërë kohën është i pranishëm në mbledhje.
Komisionin verifikues e përbëjnë dy anëtarë të Kuvendit dhe një i punësuar në Shërbimin profesional të ShGM-së.
Në komisionin verifikues nuk mund të bëjnë pjesë anëtarët e Këshillit drejtues, Këshillit mbikëqyrës dhe Këshillit të nderit.
Komisioni verifikues e përcakton praninë e anëtarëve në mbledhjen e Kuvendit, rregullsinë e autorizimit të përfaqësuesve të anëtarëve, përcakton kuorumin, vërtetimin e procesverbalit. 
 Komisioni verifikues kujdeset për ndryshimet eventuale në kuorum gjatë tërë zgjatjes së mbledhjes.
Neni12
 Në mbledhjet e Kuvendit të ShGM-së mbahet procesverbal.
Procesverbali mbahet nga procesmbajtësi i caktuar nga radha e të punësuarve në Zyrën ekzekutive ose nga një person i tretë i emëruar nga kryetari i Kuvendit. 
Nëse vlerësohet se është e nevojshme, rrjedha e mbledhjes mund të incizohet me xhirim toni dhe videoje për të cilën në fillim të mbledhjes duhet qartë të bëhet me dije. Audio dhe video incizimi ruhet deri në mbajtjen e Kuvendit të ardhshëm dhe nuk mund të jetë lëndë e prezantimit publik, i njëjti mund të shfrytëzohet vetëm për saktësim të mospajtimeve eventuale rreth formulimit të procesverbalit.
Neni13
Në çdo mbledhje të ardhshme të Kuvendit, fillimisht  miratohet Rendi i ditës, kurse si pikë e parë është miratimi i Procesverbalit nga mbledhja paraprake. 
Procesverbali nga mbledhja e mbajtur e Kuvendit përpilohet në formë të pastruar më së voni në afat prej 15 ditëve nga mbajtja e mbledhjes dhe i dorëzohet te Kryetari i Kuvendit, Këshilli drejtues, Këshilli mbikëqyrës.
 Neni 14
Për pikët e rendit të ditës nga Kuvendi i ShGM-së, me votim sillen Vendime, Përfundime, Rekomandime dhe akte të tjera përkatëse për nevojat e çështjeve përkatëse të shqyrtuara.
Neni 15
 Aktet e Kuvendit dorëzohen deri tek organet e ShGM-së në afat prej 15 ditëve nga sjellja e tyre.
Neni 16
 Në zgjedhjen e kryetarit të SHGM-së, anëtarëve të Bordit Drejtues, të Këshillit të Nderit dhe të Bordit Mbikëqyrës, procedurat zhvillohen në dy faza:

 kandidimi; votimi.

Kandidimi për kryetar të SHGM-së, për anëtarë të BD-së, BM-së dhe të Këshillit të Nderit bëhet jo më vonë se 3 ditë para mbajtjes së Kuvendit.

Kandidaturat paraqiten me shkrim përmes Shërbimit Profesional të SHGM-së.

Kandidatët dorëzojnë një biografi të shkurtër personale dhe profesionale dhe, sipas dëshirës,mund të paraqesin edhe një vizion të tyre mbi cilësinë dhe shtrirjen e angazhimit të mundshëm për pozitën për të cilën kandidojnë.

Çdo kandidaturë dhe paraqitje eventuale do të publikohet nga Shërbimi Profesional i SHGM-së në uebfaqen e SHGM-së dhe do të shpërndahet si pjesë e materialeve për seancën e Kuvendit.

Publikimi i kandidatëve dhe kandidaturave do të bëhet sipas renditjes së pranimit, brenda orarit të punës, më së voni ditën e ardhshme të punës pas pranimit të kandidaturës.

Procedura e kandidimit përfundon brenda afatit të përcaktuar nga kjo Rregullore dhe nga Statuti.

Para se të fillojë votimi, Komisioni i Verifikimit konstaton nëse kandidatët e propozuar i plotësojnë kushtet në përputhje me Statutin dhe aktet e veçanta të SHGM-së.

Nëse një person nuk i plotëson kushtet për kandidim dhe zgjedhje, kandidatura e tij/saj do të refuzohet dhe për të nuk do të votohet.

Lista e anëtarëve mbyllet në Shoqatën e Gazetarëve të Maqedonisë tetë ditë para Kuvendit të caktuar, në mënyrë që të verifikohet nga Shërbimi Profesional dhe Komisioni i Anëtarësisë.

Të gjithë kandidatët e regjistruar për kryetar ose për anëtarë të organeve të SHGM-së, të cilët i plotësojnë kushtet për kandidim dhe zgjedhje, kanë të drejtë të shohin listën e anëtarëve të SHGM-së në vend, dy ditë pune pas mbylljes së listës.

Kandidatët për kryetar ose për anëtarë të organeve të SHGM-së kanë të drejtë të paraqesin ankesë pranë Komisionit të Anëtarësisë më së voni tre ditë pune pas mbylljes së listës. Ankesa duhet të dërgohet në e-mailin e SHGM-së dhe të përmbajë arsyetimin pse një anëtar i caktuar nuk i plotëson kriteret për anëtarësim në SHGM.

Zgjedhja e kryetarit të SHGM-së bëhet me votim të fshehtë, sipas procedurës së përcaktuar në këtë Rregullore.

Nëse zgjedhja e kryetarit të SHGM-së bëhet midis disa kandidatëve, atëherë fitues konsiderohet ai që merr shumicën e votave nga anëtarët e pranishëm. Nëse asnjë kandidat nuk siguron shumicën e nevojshme, organizohet raundi i dytë i votimit, ku votohet për dy kandidatët me më shumë vota nga raundi i parë, dhe fitues konsiderohet ai që merr më shumë vota në raundin e dytë.

Nëse pas raundit të parë ka më shumë se dy kandidatë me numër të njëjtë votash, pra më shumë kandidatë të renditur të dytët me të njëjtin numër votash, në raundin e dytë kalojnë të gjithë kandidatët me vota të barabarta, pra kandidati i renditur i pari dhe të gjithë kandidatët e renditur të dytët me numër të njëjtë votash. Fitues konsiderohet kandidati që merr më shumë vota në raundin e dytë.

Nëse zgjedhja e kryetarit të SHGM-së bëhet mes dy kandidatëve, atëherë fitues konsiderohet ai që merr më shumë vota.
Neni 17
Ndryshime dhe plotësime e kësaj Rregulloreje e bën Kuvendi i ShGM-së me shumicën nga të pranishmit.






Neni 18

Kjo Rregullore hyn në fuqi në ditën e miratimit të tij.
Shkup, 
Kryetari i ShGM-së,
Mladen Chadikovski 
